Gaspar Sanz

Gaspar Sanz (Calanda, Teruel, 4 d'abril de 1640 - (probablement) Madrit, 1710), mosén, ye considerato lo teorico espanyol d'a guitarra mes importán d'o sieglo XVII. Bels especialistas esfensan que tamién estió lo mas completo de toz os d'o suyo tiempos. O mesmo Sanz en a suya obra explica que estudió con os millors mayestros de capiella d'Espanya. Mas tardi viachó ta Italia an continó os suyos estudios d'organo en a Capiella Reyal de Nápols y dimpués en Roma, an tamién perfeccionó os suyos estudios de guitarra con Lelio Colista.

Dimpués tornó ta Espanya, con una gran influencia d'a suya estada en Italia, y pasó a estar instructor de guitarra de Chuan II d'Austria, a qui adedicó lo libro "Instrucción de musica sobre a guitarra espanyola".

 Obra 
A suya obra destaca por a calidat d'a suya musica y por o gran numero d'edicions, que no nomás influyó en o panorama espanyol d'a guitarra barroca sino que s'estendilló por tot o sieglo XVIII, an tractaus y edicions li prenen como modelo.
150px|thumb|left|Gaspar Sanz, Instrucción de música sobre la guitarra espanyola y método de sus primeros rudimentos, hasta tañerla con destreza, Zaragoza, 1674.
O libro yera un tractau teorico completo ta tanyer a guitarra con toda mena de consellos tecnicos y musicals, acompanyato d'asabelas composicions d'o mesmo Sanz, as cualas, contando os tres volumens que forman o libro, son 90.

D'a obra de Sanz se'n facioron en o sieglo XVIII ueito edicions: a primera en 1675 y a ueitena en 1697, anque os tres volumens que forman a obra completa son de 1675. Posiblement mas adebant se facioron mas edicions, ya que Sanz gosaba fer-ne cuantas una misma anyada, porque a obra se fació de camín mui popular. Pero por o prelogo d'a tercera edición de 1675, sabemos que a obra que se conserva ye completa porque parla que a obra sería formata de tres libros. Tanto lo libro segundo como sobretot o tercero contienen composicions de mayor dificultat y belleza que o primero.

Mientres o sieglo XIX a musica de Gaspar Sanz pasa a convertir-se en una historia bibliografica; gracias a las suyas numerosas edicions, se remera o suyo nombre y a suya pasada gloria.

En l'actualidat, Gaspar Sanz fa parte d'o repertorio estandard d'a mayoria de concertistas, anque a suya obra ye redueita a un chicot numero d'as suyas piezas.

Categoría:Compositors d'Aragón
Categoría:Compositors de musica clasica
Categoría:Compositors d'o Barroco
Categoría:Muertos en Madrit
Categoría:Musicos d'Aragón
Categoría:Naixius de Calanda
Categoría:1640 (naixencias)
Categoría:1710 (muertes)